 Barbara Bush: Aya ààrẹ Amẹríkà tẹlẹ jáde láyé Mánigbàgbé ni orúkọ arábìnrin Bush gégébí ẹni tó sin orílẹèdè àti ẹbí rẹ tọkàtọkàn Nígbà ayé rẹ, arábìnrin Barbara Bush ni ìyálé àgbà ní agbolé Bush, níbi tí ààrẹ orílẹèdè Amẹríkà méjì ọtọọtọ ti jáde wá. Ọkọ rẹ, George Bush àgbà pẹlú ọmọ rẹ, George W Bush kékeré. Láàárín ọdún 1989 sí 1993, ló fi dipò ìyàwó ààrẹ mú, ó sì ti ṣe díẹ  tí ó ti wà ní ìdùbúlẹ àìsàn, tí kò sì gbà kí wọn tọjú òun. Barbara Bush, ẹni tí kò káàárẹ nínú lílépa ìmọ láàárín ẹbí Ọmọ rẹ, George W Bush sọọ nínú àtẹjáde kan pé:  Ìyá mi ti jáde láyé lẹni ọdún méjìléláàádọrún. Ìbànújẹ ni fún èmi, Laura, Barbara àti Jenna ṣùgbọn ọkàn wa balẹ nítorípé a mọ pé ọkàn tirẹ pẹlú balẹ. Ìyàwó ààrẹ tí kò láfiwé ni Barbara Bush, bẹẹni ó mú ìfẹ àti ètò mọọkọ-mọọkà wáyé fún ọpọlọpọ. Àtẹjáde míràn láti iléeṣẹ ọkọ rè, ṣe àpèjúwe rẹ gẹgẹ bíi ẹni tí kò káàárẹ nínú lílépa ìmọ láàárín ẹbí. Àwọn iròyin tì ẹ leè ní ìfẹ síí: Ẹlẹwọn: Ẹsùn ìbálòpọ ọmọdé ló gbé dé mi dé ẹwọn Ọmọ rẹ kan, Jeb Bush pẹlú jẹ gómìnà ìpínlẹ Florida láàárín ọdún 1999 sí 2007. Nínú ọrọ rẹ, Ààrẹ Donald Trump ti orílẹèdè Amẹríkà ní, mánigbàgbé ni orúkọ arábìnrin Bush gégé bí ẹni tó sin orílẹèdè àti ẹbí rẹ tọkàtọkàn. : Ìyàwó ààrẹ orílẹèdè Amẹríkà tẹlẹ, Barbara Bush ti kú ní ẹni ọdún méjìléláàádọrún . 